recursal/SuperWikiNEXT-32B huggingface dataset:
**הצפרדע המשוגעת** (באנגלית: **Crazy Frog**) היא מותג שיווקי שמקורו באנימציית מחשב שנעשתה על ידי אריק וורנקויסט. האנימציה כללה אפקטים קוליים שנוצרו על ידי דניאל מלמדהאל, שניסה לחקות רעש של מנוע דו-פעימתי.

אפקטים אלו הפכו לסינגלים מוזיקליים. והמשך כלל המותג מגוון סינגלים ואלבומים. נוסף לכך נוצר מגוון רחב של מוצרי הצפרדע המשוגעת, מבובות ועד רינגטון.

היסטוריה
--------

ב-1997 דניאל מלמדהאל, נער שוודי בן 17, הקליט את עצמו מחקה את הצליל של מנוע בעירה פנימית. הוא פרסם את הקובץ באתרו, והקובץ משך את תשומת לבו של איש טלוויזיה שוודי ששכנע את דניאל להופיע בשידור חי בטלוויזיה. לאחר ההופעה בטלוויזיה, הקלטות של ביצועי הנער החלו להופיע ברשתות P2P.

בשנת 2003 אריק וורנקויסט, חברו של דניאל, כלל את האפקטים הקוליים שדניאל ביצע באנימציה תלת־ממדית. באנימציה הופיעה דמות שאריק קרא לה "הדבר המעצבן" (The Annoying Thing). אנימציה זו היא זו שגרמה לבדיחת האינטרנט התמימה להפוך למותג שיווקי.

תיאור הדמות
-----------

תחת שם הדמות "הדבר המעצבן" (The Annoying Thing) הופיעה דמות שהיא מעין דו-חיים, בעלת דמיון רב לצפרדע. הדמות לבושה בקסדת אופנוע לבנה, ז'קט עור ומשקפי הגנה. קשתית העין של אחת מהעיניים גדולה באופן משמעותי מהאחרת ואיבר המין בולט. באנימציה, הדמות מחקה תנועות ידיים המפעילות ידיות אופנוע, תוך כדי השמעת צליל של מנוע.

מוצרים נלווים
-------------

בשנת 2004 קבוצה בשם !Jamba רכשה את הזכויות להפקת רינגטון. הרינגטון זכה להצלחה גדולה ונעשו לו מגוון וריאציות במגוון סגנונות מוזיקה.
ידוע ש-Jamba הרוויחה מהרינגטון 14 מיליון לירות שטרלינג.

הרינגטון הפך נפוץ בבריטניה, באוסטרליה ובישראל. הצלחת הרינגטונים והאנימציות גרמה לצעד הבא - הפקת אלבומים וסינגלים. עד 2005 הוצאו שבעה אלבומים וסינגלים של הצפרדע המשוגעת. בנוסף לכך נוצרו גם משחק לוח, משחק וידאו, קופסת אוכל, ילקוט ומטהר אוויר. יצאה גם סדרת טלוויזיה המבוססת על דמות הצפרדע. במהלך שנת 2005 יצא קליפ חדש של הצפרדע המשוגעת, עם השיר "We Are the Champions" (במקור של להקת הרוק Queen) ועוד קליפים, שרובם פורסמו באינטרנט.

קישורים חיצוניים
----------------

* 

* אתר האינטרנט הרשמי של הצפרדע המשוגעת (באנגלית)
* הצפרדע המשוגעת, ברשת החברתית פייסבוק

* הצפרדע המשוגעת, ברשת החברתית אקס (טוויטר)

* הצפרדע המשוגעת, ברשת החברתית אינסטגרם

* הצפרדע המשוגעת, ברשת החברתית טיקטוק

* הצפרדע המשוגעת, ברשת החברתית VK

* הצפרדע המשוגעת, סרטונים בערוץ היוטיוב

* הצפרדע המשוגעת, באתר אייטונס (באנגלית)

* הצפרדע המשוגעת, באתר ספוטיפיי

* הצפרדע המשוגעת, באתר Last.fm (באנגלית)

* הצפרדע המשוגעת, באתר AllMusic (באנגלית)

* הצפרדע המשוגעת, באתר MusicBrainz (באנגלית)

* הצפרדע המשוגעת, באתר דיזר

* הצפרדע המשוגעת, באתר Yandex.Music (ברוסית)

* הצפרדע המשוגעת, באתר Discogs (באנגלית)

* הצפרדע המשוגעת, באתר Genius

* הצפרדע המשוגעת, באתר בילבורד (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 135430062
* MusicBrainz: 3df914b9-e0bc-493c-875a-c412f84ecdad
* SUDOC: 162200056
* VIAF: 313549361
* WorldCat: viaf-80178993

 |
**הפיגוע ברכבת בפורטלנד** (העיר הגדולה באורגון, ארצות הברית), התרחש ב-26 במאי 2017. בפיגוע נרצחו שני גברים ואדם נוסף נפצע בדקירות סכין, לאחר שהתוקף קרא קריאות גזעניות ואנטי-מוסלמיות כלפי שתי נערות ברכבת הקלה.

פוליטיקאים רבים וארגוני זכויות האדם התייחסו לפיגוע כאל אירוע משמעותי, וחלקם אמרו שהוא מייצג עלייה בפשעי שנאה ותקריות גזעניות ואסלאמופוביות בארצות הברית.

הפיגוע
------

הפיגוע ברכבת בפורטלנד (אורגון) התרחש ב-26 במאי 2017, בסביבות השעה 16:30. על פי דו"ח משטרת פורטלנד, ג'רמי ג'וזף כריסטיאן נסע ברכבת הקלה מקס (אנ') בשעת העומס, והחל לצעוק "דברי שטנה כלפי מגוון עדות ודתות", ובפרט כלפי מוסלמים. נוסעים ניסו להורידו מהרכבת, ואז החל לצעוק כלפי שתי נערות, אחת מוסלמית ואחת שחורה לא-מוסלמית, קריאות גנאי, בהן "תחזרו לערב הסעודית", "תצאו מהארץ שלי", וכן "צריך להרוג את כל המוסלמים." עקב קריאות אלה נחלצו לעזרת הנערות שלושה גברים - ריקי ג'ון בסט, טלייסין מירדין נמקאי-מץ', ומיכה דוד-קול פלטשר - בניסיון להרגיע את הרוחות.

על פי עדי ראייה, בעימות בין הצדדים פלטשר דחף קלות את כריסטיאן, והוא אמר: "אם תיגע בי שוב, אני אהרוג אותך." אז שלף אולר ודקר את שלושת הגברים בצווארם. בסט ומץ' מתו מפצעיהם.

לאחר שהרכבת עצרה בתחנה עצרו כוחות משטרה את כריסטיאן.

החשוד בפיגוע
------------

ג'רמי ג'וזף כריסטיאן, בן 35, הורשע במאי 2002 בחטיפה ושוד חמוש בקיוסק, ונגזרו עליו 90 חודשי מאסר. בשנת 2010 נעצר על אחזקת כלי נשק ורכוש גנוב, אבל האשמות אלה בוטלו מאוחר יותר. ברשתות חברתיות נהג להזדהות עם ארגוני הימין האלטרנטיבי, וכן הביע דעות נאו-נאציות ואנטישמיות. הוא הגדיר את עצמו כתומך בלאומנות לבנה.

יום לפני הפיגוע הוא התפרע ברכבת וזרק בקבוק על אישה שחורה, שבתגובה הגנה על עצמה בתרסיס פלפל.

בזמן מעצרו אמר: "דקרתי כמה (קללות הושמטו) בצוואר... אני יכול למות בכלא כאדם מאושר", וכן קרא קריאות נגד ליברליזם. בדיון הארכת המעצר הוא טען שפעל מתוך הגנה עצמית, וצרח באולם בית המשפט: "אתה קורא לזה טרור, אני קורא לזה פטריוטיזם" וכן קרא: "מוות לאנטיפה!"

תגובות
------

זרי פרחים, שהונחו לזכר קורבנות התקיפה, בתחנת הרכבת הקלה
למחרת האירוע התאספו מאות אנשים ליד תחנת הרכבת וערכו עצרת זיכרון לזכר קורבנות התקיפה. בשלושה אירועי התרמה נאספו מיליון דולר לסיוע למשפחות הקורבנות.

הקהילה המוסלמית בפורטלנד הביעה תודה על תמיכת הציבור בה בעקבות הפיגוע. אחד ממנהיגי הקהילה הזכיר מקרה רצח על רקע גזעני משנת 1988 שבו נרצח מלוגטה סרו (אנ'), סטודנט מאתיופיה, בידי קבוצת גלוחי ראש.

אחת הנערות שעליה איים כריסטיאן אמרה לאחר האירוע שהיא אסירת תודה לגברים שניסו להגן עליה.

פוליטיקאים רבים גינו את הפיגוע, בהם גם נשיא ארצות הברית דונלד טראמפ. הפיגוע נדון בהרחבה על ידי ארגוני זכויות האדם, שחלקם אמרו שהוא מייצג עלייה בפשעי שנאה ותקריות גזעניות ואסלאמופוביות בארצות הברית.

קישורים חיצוניים
----------------

* פורטלנד: גברים הגנו על מוסלמיות ברכבת - ונרצחו, באתר ynet, 27 במאי 2017
* פורטלנד בהלם: הגיבורים שהגנו על מוסלמית ונרצחו, באתר ynet, 28 במאי 2017
* ארה"ב: השמיע קריאות גזעניות - ודקר למוות שני גברים באורגון, באתר וואלה!‏, 27 במאי 2017
* עמרי נחמיאס‏, טראמפ גינה את פשע השנאה בפורטלנד: "מתקפה בלתי מקובלת", באתר וואלה!‏, 29 במאי 2017
אין לבלבל עם אין לבלבל ערך זה, העוסק בתורת המדידה, עם הערך "מטאורולוגיה", העוסק בחקר תהליכי מזג אוויר. המונח "תורת המדידה" מפנה לכאן. לערך העוסק בענף במתמטיקה, ראו תורת המידה.מדען עומד לפני מתקן למדידת מיקרו דקת קשת
**מטרולוגיה** או **תורת המדידה** (**Metrology**, מיוונית עתיקה *metron* - מדידה, *logos* - תורה) היא מדע העוסק במדידה. מטרולוגיה כוללת את ההיבטים התאורטים והמעשיים של מדידה.

מבוא
----

מטרולוגיה הוגדרה על ידי הלשכה הבינלאומית למידות ולמשקלות כ-"המדע של המדידה המאמץ את ההיבטים ניסויים והתאורטיים בכל רמה של אי-ודאות בכל תחומי המדע והטכנולוגיה".

מטרולוגיה הוא תחום רחב וניתן לחלקו לשלושה תת-תחומים:

* מטרולוגיה מדעית או בסיסית עוסקת ביצירת יחידות מדידה, מערכות יחידות, פיתוח שיטות מדידה חדשות, יישום של תקנים מטרולוגים והפצתן לקהל הרחב.
* מטרולוגיה שימושית ותעשייתית עוסקת ביישום של מדע המדידה לשיטות ייצור ולתהליכים אחרים ושימושם בחברה, אבטחת התקינות של מכשירי מדידה, את כוונונם ובקרת איכותם של מדידות.
* חקיקה מטרולוגית עוסקת בדרישות ותקנות של מדידות ומכשירי מדידה תוך כדי הגנה על בריאות הציבור, בטיחות, הגנת הסביבה, מיסוי והגנת הצרכן.

מטר תקני היסטורי משנת 1889

מטרולוגיית זמן ותדר
-------------------

תחום זה של המטרולוגיה חוקר רכיבים ומאפיינהם, במיוחד תקני תדר, סינתיסייזרים, מתנדים, שעונים וואותות שעון במעגלים דיגיטליים.

ראו גם
------

* מעבר לשיטה המטרית
* ננומטרולוגיה

קישורים חיצוניים
----------------

ויקישיתוף מדיה וקבצים בנושא **מטרולוגיה** בוויקישיתוף
* מטרולוגיה, באתר אנציקלופדיה בריטניקה (באנגלית)
* מטרולוגיה (תורת המדידה), דף שער בספרייה הלאומית

הערות שוליים
------------

1. ↑  מהי מטרולוגיה? מאתר הלשכה הבינלאומית למידות ומשקלות

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007554383105171
* GND: 4169749-2
* LCCN: sh2001008470
* NKC: ph122787

 |
**סטניסלב סקרובצ'בסקי** (באוקראינית: **Stanisław Paweł Stefan Jan Sebastian Skrowaczewski**; ‏3 באוקטובר 1923 - 21 בפברואר 2017) היה מנצח, שהתפרסם בעיקר בעבודתו עם תזמורת מינסוטה.

חייו
----

נולד בלבוב (באותה עת בפולין, כיום באוקראינה). כילד, למד נגינה בכינור ובפסנתר; הוא הצטיין כפסנתרן והופיע לראשונה בנגינת הקונצ'רטו השלישי בדו מינור של בטהובן. פציעה בידו שמה קץ לקריירה שלו כפסנתרן.

אחרי מלחמת העולם השנייה התמנה סקרובצ'בסקי למנהל המוזיקלי של הפילהרמונית של ורוצלב, אז הפילהרמונית של קטוביץ, של הפילהרמונית של קרקוב ושל התזמורת הלאומית של ורשה. הוא למד קומפוזיציה אצל נדיה בולאנז'ה בפריז. בשנת 1956 זכה בתחרות סנטה צ'צ'יליה למנצחים.

גיאורג סל הזמין את סקרובצ'בסקי לנצח על תזמורת קליבלנד. בשנת 1960 התמנה למנהל מוזיקלי של התזמורת הסימפונית של מיניאפוליס (ששמה שונה לתזמורת מינסוטה בתקופת כהונתו, בשנת 1968. במשרה זו החזיק עד שנת 1979, אז הוכתר למנצח כבוד. בשנת 1981 הזמין אצלו פורום המלחינים האמריקאים את הקונצ'רטו לקלרינט, שסקרובצ'בסקי כתב בשביל הקלרינטן הראשי של תזמורת מינסוטה, ג'ו לונגו. ביצוע הבכורה היה בשנת 1981.

משנת 1984 עד 1991 היה מנצח ראשי של תזמורת האלה. בשנת 1988 היה מלחין הבית בעונת הקיץ של תזמורת פילדלפיה בסרטוגה ספרינגס. הוא הופיע כמנצח אורח עם תזמורת זו ועם רבות אחרות ברחבי העולם.

הקלטותיו למכלול הסימפוניות של אנטון ברוקנר, עם תזמורת רדיו זאארבריקן, זכו בשבחים רבים.

"פאסאקליה אימג'ינאריה" של סקרובצ'בסקי, שהושלמה בשנת 1995, הייתה מועמדת לפרס פוליצר בשנת 1997. היצירה, בהזמנת האגודה של תזמורת מינסוטה לזכר קן וג'ודי דייטון, הושמעה בביצוע בכורה באולם התזמורת במיניאפוליס בשנת 1996. 

הקונצ'רטו הקאמרי נכתב בהזמנת התזמורת הקאמרית של סנט פול לזכר לאופולד זיפה, מנהל המוזיקלי הראשון.

סקרובצ'בסקי קיבל אות כבוד ממשלת פולין, מדליית זהב מאגודת מאהלר-ברוקנר ואת פרס פרידהיים לשנת 1976 ממרכז קנדי.

קישורים חיצוניים
----------------

* 

* אתר האינטרנט הרשמי של סטניסלב סקרובצ'בסקי (באנגלית)

* סטניסלב סקרובצ'בסקי, במסד הנתונים הקולנועיים IMDb (באנגלית)

* סטניסלב סקרובצ'בסקי, במסד הנתונים הקולנועיים KinoPoisk (ברוסית)

* סטניסלב סקרובצ'בסקי, באתר ספוטיפיי

* סטניסלב סקרובצ'בסקי, באתר AllMusic (באנגלית)

* סטניסלב סקרובצ'בסקי, באתר MusicBrainz (באנגלית)

* סטניסלב סקרובצ'בסקי, באתר Discogs (באנגלית)
* סטניסלב סקרובצ'בסקי, באתר "Find a Grave" (באנגלית)

הערות שוליים
------------

1. ↑  Stanislaw Skrowaczewski, Conductor Who Fled Poland, Dies at 93 - The …, archive.is, ‏2017-02-27

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987010984322805171
* BIBSYS: 9065508
* BNE: XX888606
* BnF: cb13899840f (data)
* CiNii: DA1236260X
* GND: 123780349
* ISNI: 0000 0000 8086 9961
* LCCN: n83127157
* LNB: 000176960
* MusicBrainz: aecfecbb-840e-45ce-8d6c-3a234505c5ac
* NDL: 01151913
* NKC: xx0113732
* NLA: 35996682
* NSK: 000144721
* NTA: 074326643
* RERO: 02-A003837067
* SNAC: w6mc8xnx
* SUDOC: 080492525
* Trove: 1177989
* VIAF: 7575432
* WorldCat: lccn-n83127157

 |
**כריסטופר "קיט" סבסטיאן למברט** (אנגלית: Christopher Sebastian "Kit" Lambert;‏ 11 במאי 1935 - 7 באפריל 1981) היה מפיק אלבומי מוזיקה והאמרגן של להקת הרוק הבריטית המי.

ביוגרפיה
--------

למברט נולד לשושלת אמנים ידועה, בשנות בחרותו שירת בצבא הבריטי לאחר תקופה בה למד באוניברסיטת אוקספורד. עם שיחרורו, שב למברט לבריטניה ועבד כעוזר במאי בסרטים "תותחי נברון" ו"מרוסיה באהבה". 

בשנת 1966, בחר עם חברו כריס סטאמפ ליצור סרט על להקה אנונימית בראשית דרכה. הלהקה שנבחרה נקראה The High Numbers, ולימים שינתה את שמה ללהקת המי. במהלך ההפקה, עזב למברט את תפקידו בסרט והפך לאמרגנה של הלהקה הצעירה. 

למברט היה זה שדחף ותמך בפיט טאונסנד, לעבור משירים קלילים שאפיינו את ראשית דרכה של הלהקה, ליצירות כבדות ועמוקות יותר, מה שהוביל ליצירת אופרות הרוק ובראשן Tommy. למרות זאת, הופיעו חילוקי דעות בינו לבין חברי הלהקה ובשנת 1971 פוטר למברט מתפקידו ופנה ללהקות פאנק שזכו להצלחה.

למברט היה מכור לסמים, דבר שסיבך אותו לא מעט עם שלטונות החוק, יחד עם זאת, הודות לכישרונו כאמרגן זכה להון גדול אותו השקיע בנכסי מקרקעין. בשנת 1981 נפל למברט במדרגות ביתה של אימו ונפטר כתוצאה מדימום תוך-גולגולתי.

לאחר מותו יצא לאור ספר המבוסס על זיכרונותיו ובו סיפורים שטרם סופרו על סצנת המוזיקה בשנות ה-60.

קישורים חיצוניים
----------------

* קיט למברט, במסד הנתונים הקולנועיים IMDb (באנגלית)
* קיט למברט, באתר MusicBrainz (באנגלית)
* קיט למברט, באתר Discogs (באנגלית)
* קיט למברט, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb144084353 (data)
* GND: 1200393112
* ISNI: 0000 0003 8975 9859
* LCCN: no2015149745
* MusicBrainz: f359ad54-0e49-41e1-a869-42fc6c183551
* NKC: xx0263657
* NTA: 072099712
* VIAF: 283181500
* WorldCat: lccn-no2015149745

 |
**לאון "ליאו" קורלה** (בצרפתית: **Léon Caurla**; נולד בשם: **Léa Caurla**, ‏ 4 בספטמבר 1926 – 2 במרץ 2002) היה אתלט צרפתי, זוכה מדליית כסף באליפות אירופה (אוסלו 1946) בריצת שליחות 4x100 מטר ומדליית ארד בריצת 200 מטר לנשים. הוא נולד כאינטרסקס.

ביוגרפיה
--------

קורלה נולד וגדל באטיין, מחוז מז כאינטרסקס וחי כנקבה.

באליפות אירופה שנערכה באוסלו, נורווגיה בשנת 1946 זכה קורלה בשתי מדליות, כסף וארד. מדליית כסף, בריצת שליחות 4x100 מטר ביחד עם פייר ברזול, אן-מארי קולשן ומוניק דרישון בתוצאה של 48.5 שניות, אחרי הולנד (47.8 שניות) ולפני ברית המועצות (48.7 שניות) ומדליית ארד, בריצת 200 מטר בתוצאה של 25.6 שניות, אחרי יבגניה סצ'נובה מברית המועצות (25.4 שניות) וויניפרד ג'ורדן מבריטניה (25.6 שניות). בשלב חצי הגמר הוא סיים ראשון במקצה בתוצאה של 25.5 שניות, לפני ג'ורדן הבריטית (25.5 שניות).

בתחרות שנערכה בין נחברות בריטניה וצרפת ב-7 בספטמבר 1947 הוא ניצח בריצת 200 מטר בשיא צרפת חדש של 24.9 שניות.

חייו האישיים
------------

בשנות ה-50 הודיע קורלה על היותו גבר טרנסג'נדר והוא עבר ניתוח להתאמה מגדרית. הוא התחתן, הקים משפחה והיה לאבא. הוא עבד בחנות פרחים נודדת.

ראו גם
------

* טרנסג'נדריות ואינטרסקסואליות בספורט

קישורים חיצוניים
----------------

* לאון קורלה, באתר Track and Field (נשים)
* Athlete, 25, Changes sex, Trove, 4 March 1952 (באנגלית)
* L’intersexualité en athlétisme ou les femmes androgynes (בצרפתית)

הערות שוליים
------------

1. 1 2  Romain Donneux, Léa/Léon Caurla, la course entre deux vies, L'Équipe, 25 juillet 2019 (בצרפתית)
**קישור לא קוולנטי** הוא מושג בכימיה, המבטא שם כללי לקישור כימי הקושר בין אטומים או מולקולות, שלא דרך קשר קוולנטי. בין היתר, סוג קישור זה הוא מרכיב מפתח בהבנת אינטראקציות ביולוגיות.

קישור לא קוולנטי כולל מספר סוגי קשרים (קשר יוני, אינטראקציות אלקטרוסטטיות, קשרי מימן וקשרי ואן דר ואלס ואינטראקציות הידרופוביות) אשר המכנה המשותף לכולם הוא שהם קשרים חלשים יחסית לקישור קוולנטי. אינטראקציות לא קוולנטיות הן הפיכות, משמע יכולות להיווצר ולהתנתק בקלות יחסית. דבר זה מקנה את יכולת השינוי והקצב המהיר הדרושים בעולם הביולוגי ולמעשה כלל התהליכים ביולוגיים מבוססים על אופי קשרים אלו: מבנה מולקולת ה-DNA, האופן שבו מקופלים חלבונים (מבנה שניוני, מבנה שלישוני ו-מבנה רביעוני), קישור בין חלבונים וקישור אנזימים לסובסטרטים ועוד.

אינטראקציות אלקטרוסטטיות
------------------------

אינטראקציות אלו נובעות מהמשיכה או הדחייה החשמלית בין מטענים. מטען זה מחושב על פי חוק קולון. דוגמה מפורסמת לחשיבותם של קשרים אלקטרוסטטיים ניתן למצוא בחלבון המוגלובין אשר יכולת נשיאת החמצן שלו מושפעת מהרכב הקשרים האלקטרוסטטיים המייצבים מבנים שונים של החלבון, הנבדלים בזיקתם לחמצן, בהתאם לתנאי הסביבה. מנגנון זה מאפשר קליטת חמצן בריאות, הובלתו לרקמות ושחרורו ביעד, קליטה של פחמן דו-חמצני ברקמות, הובלתו אל הריאות ושחרורו שם. המנגנון מאפשר גם ויסות התהליך בהתאם לצרכים הפיזיולוגיים.

קשרי מימן
---------

 ערך מורחב – **קשרי מימן**  

קשר הנובע ממטען חלקי חיובי על אטום מימן (H) ומטען חלקי שלילי לאחד מהאטומים חנקן (N) חמצן (O) ופלואור (F). אטום המימן חולק את מטענו עם שני אטומים אלקטרושליליים. הקשר מחולק לקבוצה תורמת (donor) אליה קשור המימן בצורה יותר הדוקה (קוולנטית), ולקבוצה מקבלת (acceptor) אשר כוללת את האטום האלקטרושלילי הנוסף. חוזק קשרי המימן המיטבי קיים כאשר 3 האטומים מסודרים בשורה אחת- דוגמה לכך ניתן לראות במבנה חלבון מסוג משטחי בטא בסידור אנטי-מקבילי (anti-parallel) אשר יציב יותר מהסידור המקבילי (parallel) וזאת עקב סידור קשרי המימן. דוגמאות ידועות נוספות של קשרי מימן: 2 גדילי ה-DNA מחוברים ביניהם בקשרי מימן. המבנה השניוני סליל אלפא בחלבונים אשר מיוצב על ידי קשרי מימן.

קשרי ואן דר ואלס
----------------

 ערך מורחב – **קשרי ואן דר ואלס**  

אנרגיית הקשר כפונקציה של מרחק בין אטומים. הנקודה הנמוכה בגרף מייצגת את "מרחק ואן-דר-ולס": המרחק בין אטומים בו קשר זה בחוזקו המקסימלי.
הבסיס לאינטראקציות ואן דר ואלס הוא פיזור הלא אחיד של המטען האלקטרוני מסביב לגרעין האטום. שינוי מטען זה גורם לשינוי תואם בפיזור ענן אלקטרונים באטום סמוך - וכך בעצם יש תנודות מטען המתקדמות וחוזרות על גבי המולקולה או התמיסה. אנטראקציות אלה בין האטומים מוסיפות לאנרגיית הקשר בין מולקולות.

אפקט הידרופובי
--------------

 ערך מורחב – **אפקט הידרופובי**  

הנטייה של מולקולות הידרופוביות הנמצאות בממס פולרי להתקבץ. אפקט זה נחשב לגורם העיקרי בקיפול חלבונים למבנים שלישוניים. בהרבה מקרים אפקט זה משמש גם כאמצעי לאינטראקציה בין-מולקולרית.

ראו גם
------

* אפיניות.
**אלזה סלסביק** (בנורווגית: **Elsa Søllesvik**; נולדה ב-22 באפריל 1996), ידועה בשם הבמה שלה, **אלסי ביי** (בנורווגית: **Elsie Bay**, היא זמרת-יוצרת נורווגית. בגיל 14 היא וחברתה, אמילי, הקימו להקה, שזכתה לפרסום רב בנורווגיה. במרוצת השנים הופיעה ביי בקונצרטים רבים, ובשנת 2022 השתתפה בקדם הנורווגי לאירוויזיון 2022.

ביוגרפיה
--------

ביי גדלה בעיירה סונדה שבקבינהרד, מערב נורווגיה. בגיל 13 עברה עם משפחתה לווסטלן. בצעירותה למדה שיעורי מוזיקה ופיתוח קול. כשלמדה בכיתה ח', היא וחברתה, אמילי האלנד אוסטרהיים, הקימו את הצמד המוזיקה "אלסה ואמילי". בינואר 2014 הן חתמו חוזה הקלטות עם חברת התקליטים סוני מיוזיק, והוציאו לאור את אלבום הבכורה שלהן, *Endless Optimism*. לאחר הוצאת האלבום קיבל הצמד מועמדות לפרס Spellemann בקטגוריית "פריצת השנה". אחד הסינגלים של האלבום, "Run", הפך ללהיט מקומי לאחר שנשמע בדרמה הטלוויזיונית "סקאם". בינואר אותה השנה יצא לאור האלבום השני, *Kill Your Darlings*. הוא כלל מספר סינגלים דוגמת "Au volant" ו-"Chains of Promises". בד בבד הופיעו אמילי ואלסי במספר קונצרטים ופסטיבלים כמו "Tysnesfest" ו-"by:Larm". הצמד התפרק באופן רשמי בדצמבר 2018.

בשנים 2018–2020 התפרסמה ביי בעיקר מכתיבת שירים עבור אמנים אחרים. היא כתבה את השיר "Witch Woods" לאמי, אותו היא ביצעה בגמר המלודי גרנד פרי 2021.

במקביל לכתיבת השירים, החלה לפרסם מוזיקה תחת שם הבמה שלה. היא בחרה את השם "אלסי", כיוון שכשנולדה הוריה שקלו לבחור עבורה שם זה. היא הוציאה לאור את הסינגל "Heaven Made", שהפך לאחר מהשירים המובילים של סדרת הטלוויזיה הדרום קוריאנית "Show Window: The Queen's House". היא יצאה לאקרנים בסתיו 2021.

בינואר 2022 חשפה רשות השידור הנורווגית כי ביי תשתתף במהדורת המלודי גרנד פרי הקרובה, הקדם הנורווגי לאירוויזיון 2022. היא השתתפה בתחרות עם השיר "Death of Us" אותו כתבה עם יונאס הולטברג ינסן ואנדראס סטון יהנסון. היא סיימה במקום השלישי או הרביעי, והודחה לפני הדו-קרב המכריע בגמר התחרות.

קישורים חיצוניים
----------------

* אלסי ביי, ברשת החברתית פייסבוק
* אלסי ביי, ברשת החברתית אינסטגרם
* אלסי ביי, ברשת החברתית טיקטוק
* אלסי ביי, באתר ספוטיפיי
* אלסי ביי, באתר MusicBrainz (באנגלית)

הערות שוליים
------------

1. ↑  "Announcement: is mi birthday 🎈". 2020-04-22.
2. ↑  Elsa & Emilie
3. ↑  Elsa & Emilie i «Skam»
4. ↑  Årets MGP-deltakere er klare: Elsie Bay - Death Of Us
5. ↑  MGP-artistene for 2022 er her
6. ↑  쇼윈도 : 여왕의 집 Part.3
7. ↑  Subwoolfer er Norges bidrag til Eurovision

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: ce3307b0-38be-4218-aff7-8290252134e9
* VIAF: 1154257966524152769
* WorldCat (עם VIAF): 1154257966524152769

 |
דיים **קרוליין דין** (באנגלית: **Caroline Dean**;‏ נולדה ב-2 באפריל 1957) היא בוטניקאית בריטית, העובדת כיום כמנהלת **מעבדת דין** של מרכז ג'ון אינס (אנ'). ידועה בזכות מחקריה החלוציים על המנגנונים שבאמצעותם צמחים מתאימים את עצמם לסביבתם ולשינויי האקלים. כלת פרס וולף לחקלאות לשנת 2020 על "תגליותיה החלוציות בבקרת זמן הפריחה והבסיס האפי-גנטי לקיוט (ורנליזציה)".

קורות חיים
----------

דין נולדה ב-2 באפריל 1957 באנגליה. כבת שנייה מבין 4 אחים.

השכלה ומסלול מקצועי
-------------------

סיימה בשנת 1978 תואר ראשון בהצטיינות בביולוגיה באוניברסיטת יורק והמשיכה שם במסלול ישיר לדוקטוראט גם הוא בביולוגיה, אותו סיימה ב-1982. תיזת הדוקטורט שלה עסקה בחקר הגנום של עלי חיטה צעירים. עם סיום לימודיה עברה לקליפורניה שם עשתה את הפוסט-דוקטורט בחברת הסטארט אפ הביוטכנולוגית Advanced Genetic Sciences. ב-1988 חזרה לאנגליה, למרכז ג'והן אינס, שם הקימה את המעבדה הנקראת על שמה.

פעילותה המדעית
--------------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
תחומי מחקרה הם תהליכי התזמון בצמחים. היא גילתה את המנגנון שבעזרתו הצמחים "זוכרים" שעברו תקופות של קור. הציגה תהליכי RNA ה"משגיחים" על מועדי הפריחה. לתגליותיה יש השלכה על תחומים כמו אפיגנטיקה, אבולוציה מולקולרית ו-Post-transcriptional regulation (אנ'), את רוב מחקריה עשתה על התודרנית הלבנה ותרמה רבות לפיתוחה כאורגניזם מודל, בפיתוח משאבים למיפויה הגנטי ולמוטגנזה חודרנית (אנ').

חיים אישיים
-----------

ב-1991 נישאה לג'ונתן ג'ונס (אנ') אף הוא פרופסור לבוטניקה. לזוג בן ובת.

תפקידים ואותות הוקרה
--------------------

* חברת הארגון האירופי לביולוגיה מולקולרית (אנ') - 1999.
* קצינה מפקדת (The Dame Commander) של מסדר האימפריה הבריטית - 2004.
* עמיתת החברה המלכותית - 2004.
* זוכת המדליה של החברה הגנטית הבריטית (אנ') - 2007.
* חברת האקדמיה הלאומית האמריקאית למדעים - 2008.
* חברת האקדמיה הגרמנית למדעים לאופולדינה - 2008.
* זוכת פרס EMBO (אנ') FEBS (אנ') למדעניות המשמשות דוגמה (Role Model) לדור העתיד של מדעניות - 2015.
* זוכת מדליית דרווין - 2016.
* זוכת פרס לוריאל אונסק"ו למדעניות מצטיינות (אנ') - 2018.

קישורים חיצוניים
----------------

ויקישיתוף מדיה וקבצים בנושא **קרוליין דין** בוויקישיתוף

* קרוליין דין, באתר גוגל סקולר
* דף הבית של דין באתר של מרכז ג'ון אינס (באנגלית)
* ריאיון עם דין באתר Plos Genetics (באנגלית)
* מידע על דין באתר WebCite (באנגלית)
* פרשת חייה (time-line) באתר החברה המלכותית (באנגלית)
* דין מדברת על המחקרים שלה (באנגלית)

הערות שוליים
------------

1. ↑  קרוליין דין, באתר קרן וולף
2. ↑  Investigations of genome expression in young wheat leaves

|  |  |
| --- | --- |
| בקרת זהויות עריכת הנתון בוויקינתונים | 
* ORCID: 0000-0002-6555-3525
* VIAF: 33146030505635861342
* WorldCat: viaf-33146030505635861342

 |
לוח הוקרה באוניברסיטה החופשית של ברלין
**פרידריך ("פריץ") וילהלם שטרסמן** (בגרמנית: **Friedrich Wilhelm "Fritz" Strassmann**‏; 22 בפברואר 1902 – 22 באפריל 1980) היה כימאי גרמני, שגילה יחד עם אוטו האן וליזה מייטנר את תהליך הביקוע הגרעיני של האורניום, בשנת 1938. ב-1985 הוכר על ידי "יד ושם" כחסיד אומות העולם, על פועלו להצלת יהודי בזמן השואה.

ביוגרפיה
--------

שטרסמן נולד בבופארד (Boppard) שבגרמניה, החל את לימודי הכימיה שלו בשנת 1920 באוניברסיטה הטכנית של האנובר וקיבל תואר ד"ר בשנת 1929. עבודת הדוקטורט שלו עסקה במסיסות של חומצה פחמתית המכילה יוד במצב גזי. שטרסמן בחר בקריירה אקדמית מפני שקל היה ללכת במסלול זה מאשר לקבל משרה בתעשייה הכימית.

שטרסמן עבד במכון הקייזר וילהלם בברלין משנת 1929. בשנת 1933 הוא יצא מאגודת הכימאים הגרמנים כאשר זו עברה לשליטת הנאצים. הוא נכנס ל"רשימה השחורה", אך האן ומייטנר סידרו לו משרת אסיסטנט בתשלום מופחת. שטרסמן החשיב את עצמו לבר-מזל, לדבריו "למרות משיכתי לכימיה, החופש האישי שלי חשוב לי עד כדי כך שלשמירתו אשבור אבנים לפרנסתי". במהלך מלחמת העולם השנייה, הוא ואשתו, מריה הקטר שטרסמן, הסתירו חבר יהודי בדירתם במשך חודשים, תוך שהם מסכנים את עצמם ואת בנם בן השלוש.

ההתמחות שלו בכימיה אנליטית נוצלה על ידי האן ומייטנר בניסויים שבהם בדקו את תוצרי ההפגזה של אורניום עם נייטרונים. בדצמבר 1938 הוא גילה יחד עם אוטו האן את תהליך הביקוע של האורניום בעזרת נייטרונים. הוא למד גם שיטות לקביעת הגיל הגאולוגי של חפץ בעזרת דעיכה רדיואקטיבית.

בשנת 1946 מונה לפרופסור לכימיה אנאורגנית באוניברסיטת מיינץ ובשנת 1948 נמנה עם מקימי מכון מקס פלאנק לכימיה. לאחר מכן יסד את המכון לכימיה גרעינית.

בשנת 1957 היה בין החותמים על הצהרת גטינגן, שבה מחו שמונה-עשר מדעני גרעין גרמנים כנגד הרעיון של ממשלת קונראד אדנאואר לחמש את צבא מערב גרמניה בטילים גרעיניים.

כשזכה אוטו האן בפרס נובל לכימיה בשנת 1944, על עבודתו בביקוע הגרעיני, שטרסמן לא קיבל את הפרס אתו. גם מליזה מייטנר ומאוטו רוברט פריש נשללה השותפות בפרס. האן ושטרסמן לא יכלו לכלול את שמה של מייטנר בדפי עבודתם, ובכך להודות שהם משתפים פעולה עם יהודייה הנמצאת בגלות. שטרסמן הביע את דעתו בנוגע לתפקידה של מייטנר באותם ניסויים: "היוזמה שלה הייתה ההתחלה של העבודה המשותפת עם האן" והיא "הייתה קשורה אלינו באופן אינטלקטואלי משוודיה...והייתה המנהיגה האינטלקטואלית של צוותנו".

נשיא ארצות הברית לינדון ג'ונסון העניק להאן, מייטנר ושטרסמן את פרס אנריקו פרמי בשנת 1966. האיגוד האסטרונומי הבינלאומי קרא אסטרואיד על שמו: 19136 שטרסמן.

הוא נפטר במיינץ.

קישורים חיצוניים
----------------

ויקישיתוף מדיה וקבצים בנושא **פריץ שטרסמן** בוויקישיתוף
* פריץ שטרסמן - פעילותו להצלת יהודים בתקופת השואה, באתר יד ושם (באנגלית)
* פריץ שטרסמן, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007366374705171
* GND: 118618946
* ISNI: 0000 0000 5526 3319
* LCCN: n81097795
* NTA: 157404854
* SELIBR: 238176
* SNAC: w6420vht
* SUDOC: 151660298
* VIAF: 266949988
* WorldCat: lccn-n81097795

 |
**סידר ולטון** (באנגלית: **Cedar Anthony Walton, Junior**;‏ 7 בינואר 1934, דאלאס שבטקסס - 19 באוגוסט 2013, ברוקלין) היה פסנתרן ג'אז אמריקאי אשר עסק בעיקר בתחום ההארד בופ.

חייו
----

ולטון למד לנגן בפסנתר מאמו בילדותו. בשנת 1955 עזב ולטון את דאלאס לטובת ניו יורק במטרה לנגן מוזיקה, אך במקום זאת התגייס לצבא ארצות הברית. ולטון הוצב בגרמניה לשנתיים, שם ניגן עם מוזיקאים אמריקאים שגרו באזור. לאחר שיחרורו הצטרף להרכב של קני דורהאם ואחר כך להרכב של ג'יי ג'יי ג'ונסון, במקביל ניגן בג'אזטט של בני גולסון וארט פארמר. ב-1959 השתתף בהקלטת אלבומו של ג'ון קולטריין "Giant Steps".

פריצת הדרך של ולטון כפסנתרן ומלחין הגיעה עם שליחי הג'אז של ארט בלייקי. הוא הצטרף לשליחים ב-1961 שם ניגן עם וין שורטר ופרדי האברד. כבר בתחילת דרכו עם השליחים הלחין את שיר הנושא של האלבום *Moasic* אשר הצליח מאוד. ולטון ניגן עם שליחי הג'אז כשלוש שנים, בהן הלחין כמה קטעים שהפכו לקלאסיקות של ההרכב, ועזב ב-1964. במחצית השנייה של שנות השישים היה פסנתרן הבית של חברת התקליטים "Prestige". ב-1967 הקליט בחברה זו את אלבומו הראשון כמוביל, אלבום הנקרא בפשטות "*!Cedar*", בו מנגנים בן השאר קני דורהאם (חצוצרה) ובילי היגינס (תופים. 

במהלך שנות השבעים ולטון הוביל את הרכב הפאנק שלו, וכן ניגן עם מוזיקאים כגון לי מורגן, האנק מובלי וקליפורד ג'ורדן. בהמשך חזר לנגן הארד בופ, ואף שב לסיור הופעות ביפן עם ארט בלייקי והשליחים. במשך כל הזמן הוא גם הוביל הרכבים, נפטר בביתו בברוקלין לאחר מחלה ב-19 באוגוסט 2013 הוא המשיך להקליט ולהופיע כמעט עד יומו האחרון.

קישורים חיצוניים
----------------

ויקישיתוף מדיה וקבצים בנושא **סידר ולטון** בוויקישיתוף

* סידר ולטון, במסד הנתונים הקולנועיים IMDb (באנגלית)
* סידר ולטון, באתר AllMusic (באנגלית)
* סידר ולטון, באתר MusicBrainz (באנגלית)
* סידר ולטון, באתר Discogs (באנגלית)
* סידר ולטון, באתר Songkick (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007447759805171
* BNE: XX1157156
* BnF: cb13900996g (data)
* GND: 134550579
* ICCU: UBOV515230
* ISNI: 0000 0001 1030 1630
* LCCN: n79134305
* MusicBrainz: 115474d3-9d44-4c96-b5d0-00891187c6e8
* NLP: a0000003637605
* NTA: 070751722
* SNAC: w6g19fc7
* SUDOC: 082304491
* VIAF: 79668358
* WorldCat: viaf-79668358

 |
**פרננדו פרנסיסקו רז'ס מוטה** (בפורטוגזית: **Fernando Francisco Reges Mouta**), הידוע בדרך כלל בשם **פרננדו** בלבד, הוא כדורגלן ברזילאי המשחק בעמדת הקשר האחורי בקבוצת סביליה.

קריירת מועדונים
---------------

פרננדו החל את הקריירה בקבוצת וילה נובה מהליגה הברזילאית השלישית.

ב-2007 חתם בקבוצת פורטו והושאל מיד לקבוצת אסטרלה אמדורה (אנ') ששיחקה אז בליגת העל הפורטוגלית. בעונת 2008/2009 חזר לפורטו וזכה עמה באליפות פורטוגל. בחמש העונות שלאחר מכן, זכה עם פורטו במגוון תארים, כולל זכייה בליגה האירופית בעונת 2010/2011. הוא אף פתח בהרכב במשחק הגמר, בו גברה קבוצתו 0–1 על ספורטינג בראגה.

ב-2014, לאחר משא ומתן סוער שגרם גם להשעייתו של פרננדו, הוא חתם על חוזה מחודש עד 2017.

ב-25 ביוני 2014 חתם על חוזה במנצ'סטר סיטי, תמורת סכום שמוערך בכ-12 מיליון ליש"ט והופיע במשחק לראשונה באוגוסט באותה שנה.

ב-4 באוגוסט 2017 חתם פרננדו לשלוש שנים בגלאטסראיי עבור 5.5 מיליון אירו.

ב-12 ביולי 2019 חתם פרננדו בסביליה לשלוש שנים עבור 4.5 מיליון אירו.

תארים
-----

פורטו
* הליגה האירופית: 2010/2011
* אליפות פורטוגל (4): 2008/2009, 2010/2011, 2011/2012, 2012/2013
* הגביע הפורטוגלי (2): 2009/2010, 2010/2011
* הסופר קאפ הפורטוגלי (5): 2009, 2010, 2011, 2012, 2013

מנצ'סטר סיטי
* גביע הפוטבול ליג: 2015/2016

גלאטסראיי
* אליפות טורקיה: 2017/2018, 2018/2019
* הגביע הטורקי: 2018/2019

סביליה
* הליגה האירופית (2): 2019/2020, 2022/2023

נבחרת ברזיל עד גיל 20
* אליפות אמריקה הדרומית בכדורגל עד גיל 20: 2007

קישורים חיצוניים
----------------

ויקישיתוף מדיה וקבצים בנושא **פרננדו פרנסיסקו רז'ס** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu
* סטטיסטיקת שחקן

הערות שוליים
------------

1. ↑  באתר אופ"א
2. ↑  באתר BBC
**איל זמיר** (נולד ב־27 באפריל 1961, במושב היוגב) הוא פרופסור מן המניין למשפטים באוניברסיטה העברית, המתמחה בדיני חוזים, וניתוח כלכלי והתנהגותי של המשפט, ומנהל מרכז אהרן ברק למחקר משפטי בינתחומי.

ביוגרפיה
--------

זמיר סיים את לימודיו לתואר ראשון במשפטים באוניברסיטה העברית בשנת 1982, במסגרת העתודה האקדמית. את לימודי הדוקטורט סיים בשנת 1989, באוניברסיטה העברית, תחת הנחייתו של פרופ' גד טדסקי.

בשנת 1998 מונה לפרופסור מן המניין, ובין השנים 2002–2005 כיהן כדיקן הפקולטה למשפטים באוניברסיטה העברית.

בשנים 1990–1991 היה חוקר אורח באוניברסיטת הרווארד.

בשנים 2005–2006 שימש כעמית מחקר בכיר באוניברסיטת ניו יורק.

בשנים 2008–2009 שימש כפרופסור אורח במרכז המשפטים של אוניברסיטת ג'ורג'טאון.

זמיר זכה בפרסים רבים, בהם פרס זוסמן למשפט לשנת תשמ"ח; מלגת פולברייט למחקר (תש"ן); מלגת רוטשילד (תש"ן); מלגת אלון (תשנ"א-תשנ"ד); פרס נשיא האוניברסיטה העברית לחוקר צעיר מצטיין על-שם פרופ' יורם בן פורת (תשנ"ה) ופרס חשין לשנת 2014.

זמיר חבר בהנהלת האגודה הישראלית למשפט פרטי.

זמיר נשוי לפרופ' דפנה לוינסון-זמיר.

תחומי מחקר
----------

תחום התמחותו המרכזי של זמיר הוא דיני חוזים ותאוריה של דיני חוזים. כן עוסק זמיר בניתוח כלכלי והתנהגותי של המשפט, משפטים ואתיקה נורמטיבית והיבטים רכושיים של הסכסוך הישראלי-ערבי.

זמיר כתב כמה ספרים בסדרת "הפירוש לחוקי החוזים" בעריכת גד טדסקי שיצאו במכון למחקרי חקיקה ולמשפט השוואתי על שם הארי סאקר. ספריו על חוק המכר וחוק חוזה קבלנות נחשבים לספרי בסיס בנושא אותו הם סוקרים.

כן כתב, בשיתוף עם פרופסור גבריאלה שלו ופרופסור אלפרדו מרדכי ראבילו מספר מהדורות של "הפירוש הקצר לדיני החוזים", מעין מדריך מקוצר לדיני חוזים, הכולל את לשון החוק, ותקצירי פסיקה, ואמור לשמש ככלי עזר לעורכי דין.

פרסומים נוספים של זמיר עוסקים בהיבטים קנייניים וחוזיים של הסכסוך הישראלי ערבי.

קישורים חיצוניים
----------------

ויקישיתוף מדיה וקבצים בנושא **איל זמיר** בוויקישיתוף
* פרופ' איל זמיר, באתר הפקולטה למשפטים של האוניברסיטה העברית
* רונן פוליאק ושירה אבנת, "פוקוס: ריאיון עם פרופ' איל זמיר", הפקולטה - ביטאון הסטודנטים והבוגרים בפקולטה למשפטים באוניברסיטה העברית, גיליון מס' 2
* איל זמיר ואיל בנבנישתי, "אדמות היהודים ביהודה, שומרון, חבל עזה ומזרח ירושלים", מכון ירושלים לחקר ישראל, 1993
* איל זמיר ואיל בנבנישתי, "הקניין הפרטי בהסדר השלום הישראלי-פלסטיני", מכון ירושלים לחקר ישראל, 1998

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007274651605171
* BIBSYS: 10029150
* BnF: cb177239437 (data)
* CiNii: DA19175338
* GND: 1076129307
* ISNI: 0000 0000 6667 5984
* LCCN: n85171074
* NTA: 32717692X
* ORCID: 0000-0002-2221-2093
* RERO: 02-A027624782
* SUDOC: 152607331
* VIAF: 52112140
* WorldCat: lccn-n85171074

 |
**ג'ושוע מאליק "ג'וש" צ'ילדרס** (באנגלית: **Joshua Malik "Josh" Childress**; נולד ב-20 ביוני 1983 בהארבור סיטי, קליפורניה שבארצות הברית) הוא כדורסלן עבר אמריקאי ששיחק בעמדות הקלע והסמול פורוורד.

מהלך הקריירה
------------

את הקריירה החל צ'ילדרס בתיכון מייפייר (Mayfair) בלייקווד, קליפורניה. לאחר מכן שיחק שלוש שנים באוניברסיטת סטנפורד, לאחריהן נרשם לדראפט ה-NBA ב-2004. בדראפט הוא נבחר במקום ה-6 על ידי קבוצת אטלנטה הוקס. זהו המיקום הגבוה ביותר בו נבחר שחקן מסטנפורד.

בעונתו הראשונה ב-NBA היה צ'ילדרס אחד משני הרוקי הבולטים באטלנטה, לצד ג'וש סמית'. בעונה זו דורג צ'ילדרס שלישי מבין הרוקי'ס בכמות הדאבל דאבל, אחרי אמקה אוקפור ודווייט הווארד.

ב-23 ביולי 2008 חתם צ'ילדרס על חוזה באולימפיאקוס בשווי 20 מיליון אירו לשלוש שנים (סכום השווה, בהכנסה נטו, לחוזה בסך 32.5 מיליון דולר ב-NBA, וגבוה מתקרת השכר המרבית המותרת ב-NBA לשחקן במעמדו של צילדרס). צ'ילדרס גם חתם על חוזה חסות עם חברת נייקי, הנותנת חסות גם לקבוצתו היוונית.
במהלך עונת 2008/2009 ביורוליג רשם צ'ילדרס במדי אולימפיאקוס ממוצעים של 8.8 נקודות, 4.6 כדורים חוזרים ו- 1.1 אסיסטים למשחק .

בסוף עונת 2010 עזב צ'ילדרס את אולימפיאקוס וחתם בפיניקס סאנס מליגת ה-NBA בה שיחק עד תום עונת 2011/2012.

ב-2012 שיחררו הסאנס את צ'ילדרס כדי לפנות מקום בתקרת השכר ללואיס סקולה, כשב-13 בספטמבר באותה שנה הוא חתם בברוקלין נטס אך שוחרר ב-29 בדצמבר 2012.

ב-27 בספטמבר 2013 הוחתם על ידי הוושינגטון ויזארדס אך שוחרר ב-24 באוקטובר מן הקבוצה. ב-12 בנובמבר הוחתם צ'ילדרס על ידי הניו אורלינס פליקנס אך שוחרר ב-13 בדצמבר מן הקבוצה.

לקראת עונת 2013/2014 חתם בקבוצת סידני קינגס מליגת העל האוסטרלית, בה שיחק ברצף עד תום עונת 2015/2016.

ב-8 במרץ 2016 חתם בקבוצת טקסס לג'נדס מליגת הפיתוח של ה-NBA, במדיה רשם בכורה לאחר שלושה ימים בהפסד 113–115 לריו גרנדה ואלי וייפרס בו קלע 17 נקודות, לקח 7 ריבאונדים ו-3 חסימות ב-29 דקות משחק שבהן עלה כמחליף מהספסל. בסופו של דבר שיחק שמונה משחקים במדי הטקסס לג'נדס בהם קלע 12 נקודת בממוצע למשחק, לקח 6.5 ריבאונדים למשחק, מסר 1.6 אסיסטים וחטף 1.0 כדור למשחק.

בנובמבר 2016 חתם במועדון סאן-אן ניאופיניקס מליגת הכדורסל היפנית בה קלע 18.8 נקודות ולקח 9.5 ריבאונדים בממוצע למשחק.

ב-12 בספטמבר 2017 חתם במדי הדנבר נאגטס על חוזה לא מובטח לעונה אחת והצטרף אל מחנה קדם-העונה של הקבוצה. ב-12 באוקטובר 2017 שוחרר מן הקבוצה.

ב-21 באוקטובר 2017 חתם באדלייד 36' מליגת העל האוסטרלית. ב-13 בדצמבר 2018 שב לסאן-אן ניאופיניקס לעונה אחת, ולאחריה פרש מכדורסל.

קישורים חיצוניים
----------------

ויקישיתוף מדיה וקבצים בנושא **ג'וש צ'ילדרס** בוויקישיתוף
* ג'וש צ'ילדרס, ברשת החברתית אקס (טוויטר)
* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA
* פרופיל, באתר היורוליג

הערות שוליים
------------

1. ↑  Sources: Nuggets waive Josh Childress, bsndenver.com (באנגלית)
**אולכסה נובאקייבסקי** (באוקראינית: **Оле́кса Новакі́вський**; ‏  14 במרץ 1872 – 29 באוגוסט 1935), מורה לאמנות בלבוב, ידוע בעיקר כצייר אימפרסיוניסט.

ביוגרפיה
--------

הוא נולד ליערן שעבד באחוזה של משפחה פולנית אריסטוקרטית. אציל מקומי שם לב לכישרונו וסיפק לו את האמצעים להשכלה אמנותית. מ-1888 עד 1892 למד באודסה אצל צייר האקוורל פיליפ קלימנקו (1862–1917 לערך). תמיכה נוספת אפשרה לו לעבור לאקדמיה לאמנויות יפות בקרקוב, שם עבד בין היתר עם יאן מטייקו ועם לאון ויצ'ולקובסקי.  הוא סיים את לימודיו בשנת 1900.

כעשר שנים התגורר בכפר מוגילה, על גבול פולין-אוקראינה. הוא חלק בית עם אלמנה מבוגרת שאת בתה הוא נשא. התערוכה הראשונה שלו הייתה עם החברה האימפריאלית לעידוד האמנויות, בשנת 1901, אך הוא זכה לתשומת לב מועטה עד לתערוכתו האישית בקרקוב ב-1911.

עובדות בגינה, 1920
הוא עבר ללבוב ב-1913, בחסותו של הארכיבישוף אנדריי שפטיצקי. זמן קצר לאחר מכן, הוא הקים בית ספר לאמנות משלו. רוב הציירים הידועים של גליציה של תחילת המאה העשרים למדו שם, לפחות לזמן קצר.

התערוכה המצליחה ביותר שלו הייתה בשנת 1921. מ-1924 עד 1925, הוא היה דקאן האמנויות באוניברסיטה האוקראינית.

הוא נקבר בבית העלמין ליכב.

בשנת 1972 הוקם בלבוב המוזיאון לאמנות לזכרו.

קישורים חיצוניים
----------------

ויקישיתוף מדיה וקבצים בנושא **אולכסה נובאקייבסקי** בוויקישיתוף

הערות שוליים
------------

1. ↑  H.F. Kovpanenko: "Новаківський Олекса Харлампійович" @ the Institute of Ukrainian History.
2. ↑  Ukrainian Art Library, 1983.

|  |  |
| --- | --- |
| בקרת זהויות עריכת הנתון בוויקינתונים | 
* GND: 121816605
* ISNI: 0000 0004 3694 2040
* LCCN: n86067666
* NKC: js2010611497
* ULAN: 500121070
* VIAF: 72259128
* WorldCat: lccn-n86067666

 |
**דפנה לוינסון-זמיר** (נולדה ב-9 בפברואר 1963) היא פרופסור מן המניין בפקולטה למשפטים של האוניברסיטה העברית בירושלים. במרץ 2019 נבחרה לדיקנית הפקולטה למשפטים באוניברסיטה העברית עד לסיום תפקידה ב-2022. היא האישה הראשונה שכיהנה בתפקיד זה..

ביוגרפיה
--------

לוינסון-זמיר סיימה לימודי תואר ראשון במשפטים באוניברסיטה העברית בהצטיינות (1986), ודוקטורט בהצטיינות יתרה (1994) בהדרכתו של פרופ' יהושע ויסמן. הייתה מתמחה של שופט בית המשפט העליון דב לוין. זכתה בפרסים רבים, כולל פרס נשיא האוניברסיטה העברית לחוקר צעיר מצטיין, מלגת פולברייט ומלגת רוטשילד. התארחה כחוקרת באוניברסיטת ייל, כפרופסור אורחת באוניברסיטת ניו יורק, באוניברסיטת ג'ורג'טאון ובמרכז ללימודים משפטיים מעבריים בלונדון.

בשנת 1994 הצטרפה לסגל הפקולטה למשפטים של האוניברסיטה העברית. בשנת 1999 הועלתה לדרגת מרצה בכיר, בשנת 2004 הועלתה לדרגת פרופסור חבר ובשנת 2009 לדרגת פרופסור מן המניין.

תחומי התמחותה כוללים דיני קניין, דיני תכנון ובנייה, אתיקה נורמטיבית, כלכלה ומשפט וניתוח התנהגותי של כלכלה ומשפט. היא ראש בקתדרה לדיני הסביבה ע"ש לואיס מרשל.

כתבה שלושה ספרים ופרסמה עשרות מאמרים ופרקים בספרים. פרסומיה נכללו בכתבי העת של אוניברסיטת ייל, אוניברסיטת ניו-יורק, אוניברסיטת טורונטו, אוניברסיטת טקסס ואוניברסיטת קורנל.

לוינסון-זמיר חברה בפורום המרצות והמרצים למשפטים למען הדמוקרטיה, הפועל נגד שינויי המשטר שהוצעו במערכת המשפט בשנת 2023.

דפנה לוינסון-זמיר נשואה לפרופ' איל זמיר, אם לשתי בנות ומתגוררת בירושלים.

ספרים
-----

* עדה בר-שירה, **הפרת חובה חקוקה** (מהד' ב מאת דפנה לוינסון-זמיר), המכון למחקרי חקיקה ולמשפט השוואתי על שם הרי סאקר, הפקולטה למשפטים, האוניברסיטה העברית בירושלים 1989.
* **פגיעות במקרקעין על ידי רשויות התכנון: שאינן מזכות בפיצוי**, האוניברסיטה העברית בירושלים, 1994.
* **The Psychology of Property Law** (with Stephanie Stern), NYU Press 2019

קישורים חיצוניים
----------------

* דפנה לוינסון-זמיר באתר האוניברסיטה העברית בירושלים

הערות שוליים
------------

1. ↑  אחרי 25 דיקנים: דיקנית בפקולטה למשפטים בעברית, באתר ynet, 21 במרץ 2019
2. 1 2  חרותי-סובר, טלי (2019-03-21). "לראשונה: דקאנית בפקולטה למשפטים באוניברסיטה העברית". *TheMarker*. נבדק ב-2019-03-22.
3. ↑  "מי אנחנו", פורום המרצות והמרצים למשפטים למען הדמוקרטיה.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007264525105171
* GND: 171768027
* LCCN: nr90026625
* SUDOC: 254680550
* VIAF: 78629684
* WorldCat (עם VIAF): 78629684

 |
**ניאנזו טאנגי-אוסטין קואסי** (בצרפתית: **Nianzou Tanguy-Austin Kouassi**; נולד ב-7 ביוני 2002 בפריז שבצרפת) הוא כדורגלן צרפתי המשחק בעמדת הבלם בקבוצת סביליה מהלה ליגה.

קריירת מועדונים
---------------

### פריז סן-ז'רמן

ניאנזו הגיע אל מחלקת הנוער של פריז סן-ז'רמן מליגת העל הצרפתית בשנת 2016. ב-7 בדצמבר 2019 ערך ניאנזו את הופעת הבכורה שלו במדי הקבוצה הבוגרת של המועדון, כשהחליף את אידריסה גייה בניצחון 1–3 על מונפלייה במסגרת המחזור ה-17 בעונת 2019/2020 בליגה. ב-11 בדצמבר 2019 ערך ניאנזו את הופעת הבכורה שלו בליגת האלופות, בניצחון 0–5 על גלאטסראיי במסגרת המחזור השישי בשלב הבתים לעונת 2019/2020. ב-22 בינואר 2020 הבקיע ניאנזו את שער הבכורה שלו במועדון, בניצחון 0–3 על סטאד ריימס במסגרת חצי גמר גביע הליגה הצרפתית. ב-15 בפברואר 2020 הבקיע ניאנזו צמד שערים בתיקו 4-4 נגד אמיין במסגרת המחזור ה-25 בליגה. בעונתו היחידה בקבוצה הבוגרת של המועדון ערך ניאנזו שש הופעות ליגה, בהן הבקיע שני שערים, והוסיף שתי הופעות בליגת האלופות. הוא זכה בעונה זו באליפות צרפת, בגביע הליגה הצרפתית ובגביע הצרפתי.

### באיירן מינכן

ב-1 ביולי 2020 עבר ניאנזו לבאיירן מינכן מהבונדסליגה. ב-28 בנובמבר 2020 ערך ניאנזו את הופעת הבכורה שלו במועדון, בניצחון 1–3 על שטוטגרט במסגרת המחזור התשיעי בליגה לעונת 2020/2021. בעונתו הראשונה במועדון ערך ניאנזו שש הופעות ליגה, וזכה עם המועדון באליפות גרמניה. ב-19 במרץ 2022 כבש שער בכורה בקבוצה בניצחון 0–4 על אוניון ברלין.

### סביליה

ב-17 באוגוסט 2022 חתם ניאנזו לחמש שנים בסביליה. יומיים לאחר מכן ערך הופעת בכורה בקבוצה, בתיקו 1-1 נגד ריאל ואיאדוליד.

תארים
-----

פריז סן-ז'רמן
* אליפות צרפת (1): 2019/2020
* הגביע הצרפתי (1): 2019/2020
* גביע הליגה הצרפתית (1): 2019/2020

באיירן מינכן
* אליפות גרמניה (2): 2020/2021, 2021/2022
* הסופר קאפ הגרמני (2): 2021, 2022

סביליה
* הליגה האירופית: 2022/2023

קישורים חיצוניים
----------------

ויקישיתוף מדיה וקבצים בנושא **טאנגי ניאנזו** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu
* פרופיל, באתר ESPN

|  |  |
| --- | --- |
| בקרת זהויות עריכת הנתון בוויקינתונים | 
* GND: 1216418691
* VIAF: 5523159880869118540009
* WorldCat (עם VIAF): 5523159880869118540009

 |
**בַּר אֱנָשׁ** (בתרגום דעליטש: "בֶּן־הָאָדָם"; ביוונית: **ὁ υἱὸς τοὺ ἀνθρώπου**) הוא דמות המופיעה בספר דניאל, בספרים החיצוניים ובברית החדשה. "בר אנש" הוא דמות פלאית וגואלת המקושרת עם קץ העולם וימות המשיח. הנצרות רואה את ישו, בין היתר, כ"בר אנש".

בתנ"ך
-----

דמות זו מוזכרת לראשונה אצל דניאל:

> 
> חָזֵה הֲוֵית, בְּחֶזְוֵי לֵילְיָא, וַאֲרוּ עִם-עֲנָנֵי שְׁמַיָּא, כְּ**בַר אֱנָשׁ** אָתֵה הֲוָא; וְעַד-עַתִּיק יוֹמַיָּא מְטָה, וּקְדָמוֹהִי הַקְרְבוּהִי
> 
> 
> 
> — ספר דניאל, פרק ז', פסוק י"ג
> 

בתרגום לעברית: "הייתי חוזה בחזיון הלילה והנה עם ענני השמיים כבן אדם שהיה בא, ועד זקן-ימים נפגש, ולפניו הקריבוהו"

בספר דניאל נראה ש"בר אנש" איננו עומד בפני עצמו אלא מהווה מטאפורה לעם ישראל כולו. באזכורים אחרים בספרים החיצוניים מדובר כבר על דמות עצמאית, גדולה מן המלאכים שתשפוט את החיים והמתים בקץ הימים. 

הוא מופיע בקווים אלה בספר צוואת אברהם ובספר חנוך א'.

בנצרות
------

בברית החדשה מוזכר הביטוי פעמים רבות ביוונית כשהוא מתייחס לישו; כך, לדוגמה, בעת משפטו בפני הכהן הגדול, מצטט ישו את דברי דניאל לגבי עצמו.

הביטוי בעברית מופיע פעמים רבות בספר יחזקאל, כשהנביא מקבל את נבואתו.

קישורים חיצוניים
----------------

* דוד פלוסר, "מושג המשיח".
* דוד פלוסר, האמונה המשיחית בימי בית שני.
**עדי אסיה כץ** (נולדה ב-31 במרץ 2004) היא מתעמלת אמנותית ישראלית. סגנית אלופת אירופה בחישוק (באקו 2023) וזוכת מדליית ארד בסרט (תל אביב 2022). פעמיים ברציפות שותפה לזכייה הקבוצתית במדליית ארד באליפות אירופה (2022 ו-2023).

קריירה
------

### 2018

באליפות אירופה לנערות שנערכה בשנת 2018 סיימה כץ במקום חמישי בסרט ובמקום 41 בחישוק.

### 2019

באליפות העולם לנערות שנערכה בשנת 2019 זכתה ב-4 מדליות, 1 כסף ו-3 ארד. מדליית כסף בסרט (17.100 נק'), אחרי דריה סרגייבה מרוסיה (17.650 נק') ולפני סלמה סולאון מספרד (16.750 נק') ומדליות ארד באלות (19.250 נק'), אחרי ללה קרמרנקו מרוסיה (20.750 נק') וסופיה רפאלי מאיטליה (19.450 נק'), בתחרות הקבוצתית (113.800 נק'), אחרי רוסיה (131.150 נק') ואיטליה (119.100 נק') ובתרגיל הסרטים הקבוצתי (19.000 נק'), אחרי רוסיה (21.450 נק') ובלארוס (19.550 נק').

### 2021

בגביע העולם, שהתקיים בסופיה בשנת 2021. היא סיימה במקום 15 בקרב-רב ובמקום שמיני בחישוק. בהמשך התחרתה בגביע האתגר העולמי שנערך במינסק, ודורגה תשיעית בקרב-רב. בגמר האלות היא סיימה במקום השישי. באותה שנה זכתה באליפות ישראל.

### 2022

באפריל 2022 זכתה במדליה הראשונה במסגרת סבב גביע העולם, כשסיימה שלישית בגמר החישוק בתחרות שהתקיימה בבאקו. בתחרות שהתקיימה בפזארו זכתה במדליית כסף באלות. בתחרות גביע האתגר שהתקיימה בפורטימאו השיגה את הניצחון הראשון שלה, כשניצחה את תחרות הקרב-רב. בנוסף, הייתה שותפה לזכייה במדליית הזהב הקבוצתית.

באליפות אירופה שהתקיימה בתל אביב זכתה בשתי מדליות ארד, בסרט (32.600 נק'), אחרי בוריאנה קלין מבולגריה (34.050 נק') ודריה אטמנוב מישראל (33.750 נק') ובתחרות הקבוצתית (324.300 נק'), אחרי בולגריה (333.150 נק') ואיטליה (325.600 נק'). היא סיימה במקום 11 בקרב-רב אישי.

שלושה חודשים לאחר מכן, באליפות העולם סיימה במקום רביעי, ארבע עשיריות הנקודה מזכייה במדליית ארד.

### 2023

באליפות אירופה שהתקיימה בבאקו שנת 2023 זכתה כץ במדליית כסף בחישוק, והייתה שותפה לזכייה הקבוצתית של הנבחרת במדליית ארד.

קישורים חיצוניים
----------------

* Ribbon Final europeo Baku 2023 Eurovisión Deportes en vivo Google Chrome 2023 05 21 12 31 29, סרטון בערוץ "Esteban de Manuel Jerez", באתר יוטיוב (אורך: 41:22)
* עדי כץ, ברשת החברתית אינסטגרם

* עדי כץ, באתר התאחדות ההתעמלות הבין-לאומית

הערות שוליים
------------

1. ↑  (אנ')
2. ↑  Russian rhythmic talent reigns at first junior Worlds, europeangymnastics.com, 22 July 2022
3. ↑  אסי ממן, ‏עדי כץ זכתה באליפות ישראל בהתעמלות אומנותית, באתר ONE‏, 13 באוגוסט 2021
4. ↑  אסי ממן, זהב לכץ ולנבחרת ההתעמלות האמנותית בפורטוגל, באתר ynet, 28 במאי 2022
5. ↑  אורן אהרוני, עדי כץ פספסה מדליה היסטורית באליפות העולם; המארגנים כיבדו את לינוי אשרם, באתר ישראל היום, 14 בספטמבר 2022
6. ↑  יאיר צוקר, ‏מדליות זהב וכסף לנבחרת ישראל בהתעמלות אמנותית באליפות אירופה, באתר דבר העובדים בארץ ישראל, 21 במאי 2023
**דמיטרי ניקולייביץ' קרדובסקי** (ברוסית: **Дми́трий Никола́евич Кардо́вский**; באנגלית: **Dmitry Nicolajevich Kardovsky** ‏: 5 בספטמבר 1866 – 9 בפברואר 1943) היה אמן, מאייר ומעצב במה רוסי.

ביוגרפיה
--------

הוא נולד ליד פרסלבל-זלסקי במחוז ירוסלב. לאחר שסיים לימודי משפטים באוניברסיטת מוסקבה, למד באקדמיה הקיסרית לאמנויות בסנקט פטרסבורג משנת 1892, אצל פאבל צ'יסטיאקוב ואיליה רפין.

קרדובסקי עבר למינכן ב-1896 עם איגור גרבאר ולמד בסטודיו הפרטי של אנטון אזבה. הוא חזר לסנקט פטרסבורג ב-1900 וקיבל את התעודה שלו מהאקדמיה ב-1902.

הוא מונה לפרופסור באקדמיה ב-1907. אלכסנדר יעקובלף היה בין תלמידיו.

דמיטרי היה נשוי לציירת אולגה דלה-ווס-קרדווסקאיה (משנת 1900).

עבודה
-----

קרדובסקי חקר סגנונות שונים, כולל אימפרסיוניזם ויוגנדסטיל, אך עסק בייצוג נאמן יותר מאשר בניסוי פורמלי. משנת 1902 הוא היה פורה כמאייר ספרים, ועבד בעיקר על הקלאסיקות הספרותיות הרוסיות של צ'כוב, גוגול, לרמונטוב וטולסטוי. הוא גם התעסק בקריקטורות פוליטיות, וסיפק איורים לכתבי העת הרדיקליים ז'ופל (בוגדב) ואדסקאיה פוכטה ב-1905 - 1906.

בשנת 1934 מונה יצחק ברודסקי, תלמידו של איליה רפין, למנהל האקדמיה הלאומית לאמנויות ומכון לנינגרד לציור, פיסול ואדריכלות. ברודסקי הזמין ללמד באקדמיה את דמטרי קרדובסקי שהיה מבין הציירים והפדגוגים המוערכים ביותר. מערכת סדנאות המאסטר שוחזרה במחלקה לציור. התלמידים שובצו לאחת הסדנאות לאחר שסיימו את הקורסים בשנה ב'. לפרופסור דמטרי קרדובסקי היו סדנאות משלו.

הוא היה מעריץ של מיכאיל ורובל, שארגן את תערוכתו לאחר מותו ב-1912.

קרדובסקי נפטר בפרסלב-זלסקי ב-1943.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **דמיטרי קרדובסקי** בוויקישיתוף

הערות שוליים
------------

1. ↑  "Ольга Людвиговна Делла-Вос Кардовская"
2. ↑  Starov Gallery: Serafima Ryangina, starovart.com

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007298610905171
* GND: 1057701424
* ISNI: 0000 0000 6845 1888
* LCCN: n85249044
* NKC: uk2018986044
* SUDOC: 084675748
* ULAN: 500099105
* VIAF: 97161946
* WorldCat: lccn-n85249044

 |
**תומאס אגוסטין "טוטו" אבילס מאנסיז'ה** (בספרדית: **Tomás Agustín "Toto" Avilés Mancilla**; נולד ב-3 בפברואר 2004 בריו גז'גוס שבארגנטינה) הוא כדורגלן ארגנטינאי המשחק בעמדת הבלם בקבוצת אינטר מיאמי מה-MLS.

קריירת מועדונים
---------------

אבילס גדל במחלקות הנוער של בוקסינג קלוב, CAI וראסינג קלוב. ב-27 בפברואר 2023 ערך את הופעת הבכורה שלו בקבוצה הבוגרת של ראסינג קלוב, בניצחון 2-1 על לנוס במסגרת המחזור החמישי בליגת העל הארגנטינאית לעונת 2023.

ב-1 באוגוסט 2023 חתם לשלוש וחצי שנים באינטר מיאמי.

קריירה בינלאומית
----------------

אבילס היה חלק מסגל נבחרת ארגנטינה עד גיל 20 לטורניר גביע העולם עד גיל 20 בשנת 2023.

קישורים חיצוניים
----------------

ויקישיתוף מדיה וקבצים בנושא **תומאס אבילס** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu

הערות שוליים
------------

1. ↑  La lista de CONVOCADOS de Argentina para el Mundial Sub 20 באתר TyC Sports, ‏ 26 במאי 2023 (בספרדית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"תומאס אבילס"**.
**פרדוקס ההצבעה** או **פרדוקס קונְדוֹרְסֶה** (בצרפתית Paradoxe de Condorcet) הוא מצב שהובחן לראשונה על ידי המרקיז דה קונדורסה בסוף המאה ה-18, בו העדפות קבוצתיות עשויות להיות מעגליות (לא טרנזיטיביות), אף אם ההעדפות של כל פרט מן המצביעים אינן מעגליות.

לדוגמה נניח בחירות בהן שלושה מועמדים, B, A ו-C ושלושה מצביעים שהעדפותיהם הן:

* מצביע 1: מעדיף את A על פני B ואת B על פני C
* מצביע 2: מעדיף את B על פני C ואת C על פני A
* מצביע 3: מעדיף את C על פני A ואת A על פני B

אם נבחר את C ניתן לטעון שיש לבחור את B במקומו, מכיוון ששני מצביעים (1 ו-2) מעדיפים את B על פני C ואילו רק מועמד 1 (3) מעדיף את C על פני B. כפי שניתן לראות, מטעמי סימטריה, לא ניתן לבחור מועמד מבלי שלשניים מבין שלושת המצביעים יהיה מועמד משותף עדיף על פניו.

שיטות קונדורסה
--------------

כאשר משתמשים בשיטה העונה לתבחין קונדורסה לקביעת מנצח בבחירות, קיומו של פרדוקס הצבעה בתוצאות מצביע על כך שלא קיים בבחירות מועמד קונדורסה (או **מנצח קונדורסה**). שיטות קונדורסה שונות נבדלות באופן בו הן פותרות את אי-הבהירות הנוצרת בהצבעה.

לדוגמה המובאת כאן לא קיים פתרון הוגן ודֶּטֶרְמִינִיסְטִי מכיוון שכל אחד מהמועמדים נמצא במצב סימטרי לחלוטין לכל אחד מהמועמדים האחרים.

ראו גם
------

* שיטת שולצה
* משפט ארו
* הצבעת אישור
**ארנסט קרמר** (גרמנית: **Ernst Cramer**;‏ 28 בינואר 1913 – 19 בינואר 2010) היה עיתונאי גרמני-יהודי.

ביוגרפיה
--------

קרמר נולד באאוגסבורג שבגרמניה, בנו של מרטין קרמר, שהיה ב-1922 ממיסדי החברה הספרותית של אאוגסבורג יחד עם ברטולט ברכט. ב-1933 היה ממיסדי תנועת הנוער הפדרלי הגרמני (Bund Deutsch-Jüdischer Jugend, תנועת נוער ציונית). לאחר מכן היה קרמר עוזרו של ד"ר קורט בונדי, שהיה מנהל חוות הלימוד היהודית גרוס ברזן, חווה שהקימה הנציגות הארצית של יהודי גרמניה ב-1936 ובה הוכשרו בני נוער יהודים לעבודות חקלאיות לקראת עזיבתם את גרמניה עקב הרדיפות הנאציות. ב-1938 נאסר קרמר במחנה הריכוז בוכנוואלד למשך כשישה שבועות והנאצים שחררו אותו בתנאי שיהגר מהמדינה. הוא עזב לארצות הברית, שם עבד בחווה תקופה קצרה ולאחר מכן עבד באוניברסיטת סטנפורד. גם אחותו הלן הצליחה לברוח לארצות הברית, אולם אביו, אמו ואחיו נרצחו בשואה. 

קרמר הצטרף לצבא ארצות הברית ונשלח כחייל אמריקאי לאירופה בשנת 1942 שם השתתף בפלישה לנורמנדי ובשחרור מחנה הריכוז בוכנוואלד. באפריל 1945, הצטרף לממשל הצבאי שהוקם בגרמניה לאחר המלחמה. 

הוא החל לשמש בשנת 1948 כסגן עורך של כתב-עת שהפעילו הכוחות האמריקאים בשפה הגרמנית בשם Die Neue Zeitung עד לשנת 1954 ולאחר מכן עבד בסוכנות ידיעות. בשנת 1958 הצטרף לבית ההוצאה לאור "אקסל שפרינגר" כסגן עורך של העיתון היומי Die Welt, והמשיך לעבוד בהוצאה זו עד ליום מותו. לאחר מותו של שפרינגר מונה ליו"ר קרן אקסל שפרינגר.

בשנת 1994 קיבל תואר דוקטור לשם כבוד מאוניברסיטת בר-אילן. ב-1996 קיבל את מדליית ליאו בק. 

קרמר נישא למריאן אונטרמייר, בת עיר הולדתו והיה אב לשתי בנות. נפטר ב-19 בינואר 2010 בברלין, עשרה ימים לפני יום הולדתו ה-97.

ראו גם
------

* אקסל שפרינגר (הוצאה לאור)

קישורים חיצוניים
----------------

* ארנסט קרמר פובליציסט נפטר בגיל 98, עיתון הארץ.

הערות שוליים
------------

1. ↑  מידע על יהודים בחוות ההכשרה גרוס ברזן, באתר יד ושם

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007260084305171
* GND: 131450484
* ISNI: 0000 0000 4040 4764
* LCCN: no97043034
* NLP: a0000002665101
* NTA: 18521455X
* VIAF: 23272031
* WorldCat: viaf-23272031

 |